राण्यांचें बंड हें गोंयातलें म्हत्वाचें एक बंड.'राणें' घराण्याक गोंयच्या इतिहासात खूब म्ह्त्व आसा.तांचो रबितो सत्तरी तालुक्यात आशिल्लो.सत्तर गांवाची ही भूंय गोंयच्या ईशान्य दिशेंक आसा.राणे मूळ गोंयचे नासले,पूण ते राजस्थानाचे राजपूत शत्रीय जावन आशिल्ले.पुर्तुगेज गोंयात येवचे वीस-चाळीस वर्सां पयलीं ताचें ह्या वाठारांत स्थलांतरण जाल्लें.राण्याचो पुवज श्याम सींह उर्फ अजीत सिंह आसलो.आपलो उदयपूर वाठार सोडून तो दयोगिरी गेल्लो.थंय ताच्यांनी यादवांचे सैन्न्यात काम सुरू केलें.जेन्ना बाहामणीच्या राज्य घराण्यांत दयोगिरीचेर आपली गुरी घातली,तेन्ना श्याम सींहान यादवांक सोडून बाहामणीच्या राज्यघराण्यकडेन इश्टागत जोडली. बाहामणीच्या अधिकारयाक श्याम सिहांची शूरताय आनी राज्यनिष्टा पळोवन खूब खोस जाली, आनी ताका इनामान 'जागीर' फावो केलें.जागीर म्हणल्यार इनामान जमीन दिवप.तांकां संगामेश्वर हांगासर आशिल्लो शिरीघारपूर हो वाठार जागीर म्हण जगीर म्हण प्रस्तूत कल्लो.तशेंच तांकां शूरवीर म्हण मालकी ह्क्क दिलो.श्याम सीहंगाच्या दायज्याकूय हो अधिकार फावो जालो.पयली तांका 'शूरवीर' म्हण मालकी हक्क फावो जाल्लो तो मागीर 'सूर्वे' म्हणपाक आयलो.हेच ताचें आडनांव जालें.